2019 оны хийсэн үйл ажиллагааны тайлан .

2020 оны 04 -р сарын 27 Улаанбаатар хот

“ ТЭЭВЭР АЧЛАЛ “ Хувьцаат компани 2019 онд удирдлагын багт гүйцэтгэх захирал, нягтлан бодогч, менежер, механик инженер- 2, тээвэр зохицуулагч -2 нийт 7 удирдах ажилтны бүрэлдэхүүнтэй, Улаанбаатар – Дархан Уул- Улаанбаатарын чиглэлийн зорчигч тээвэрлэлтийн шугам замд 15 том оврын автобус, такси үйлчилгээний 18 тээврийн хэрэгсэлтэй, Улаанбаатар – Багануур –Улаанбаатарын чиглэлд 18такси, нийт 51 хөдлөх бүрэлдэхүүнтэйгээр үйл ажиллагаагаа явуулж эхэлсэн.

Монгол Улсын Засгийн газрын 2011 оны 11-р сарын 09-ний өдрийн № 311-р тогтоолын дагуу тус компанийн дотоод хяналт шалгалтын багийг 2019 оны 01-р сарын 02-ны өдрийн № 01 тоот тушаалын дагуу 4 хүний бүрэлдэхүүнтэйгээр үйл ажиллагааны үндсэн чиглэлийг баталж, ажил үүргийн хуваарь, төлөвлөгөөний дагуу дараахь ажлуудыг хийж гүйцэтгэлээ.

Тус компани нь хот хоорондын нийтийн тээврийн үйлчилгээнд ашиглагдах хууль, дүрэм, зааварчилгааны нэгдсэн эмхэтгэл хийж, хөдөлмөр хамгаалал, аюулгүй ажиллагааны зааварчилгааг өдөр тутам болон сэдэвчилсэн хэлбэрээр өгч, зааварчилгааны журналд гарын үсэг зуруулан өдөр тутмын үйлчилгээнд гаргаж хэвшүүллээ.

Компанийн захирлын нэрэмжит үзлэг шалгалтыг улиралд нэг удаа Зам Тээврийн Яам болон АТҮТ-ийн холбогдох албан тушаалтнуудтай хамтран зохион байгуулж шалгалтаар илэрсэн алдаа дутагдлыг хугацаатай үүрэг өгөн, арилгуулж хэвшүүллээ.

2-р улиралын захирлын нэрэмжит үзлэг шалгалтыг 2019 оны 04-р сарын 11-ий лхагва гарагт компанийн өөрийн гараж , талбайд зохион байгуулж тээврийн хэрэгслийн бүрэн бүтэн байдал, аюулгүй тээвэрлэлтийн хангаж буй эсэх тал дээр анхаарал хандуулан ажилласан бөгөөд нийт тээвэрлэгч жолооч нарыг “ Нийслэлийн иргэдийг гамшигаас хамгаалах сургалт арга зүйн төв “ –төй хамтарсан сургалт зохион байгуулж, урдчилан сэргийлэх сургалтанд хамруулсан болно.

2018 онд манай компани нийт 5’421 удаагийн рейсээр 195’616 зорчигч тээвэрлэж нийт 1’798’343’600 ₮-ий орлого олж, “ АТҮТ” ТӨҮГ-т 121’400’ 524 ₮ хураамж , орлого оруулж, 1’676’942’776 ₮-ийн орлого олж байсан бол өнгөрсөн 2019 онд эдгээр үзүүлэлт бүгд буурсан үзүүлэлттэй байгаа нь зам засвар шинэтгэлийн ажилтай шууд холбоотой юм.

2018 онд явуулсан зорчигч тээвэрлэлтийн үйл ажиллагааг тоон үзүүлэлтээр үзүүлбэл

|  |  |  |  |  |  |  |  |
| --- | --- | --- | --- | --- | --- | --- | --- |
| № | Автовокзал | Рейсийн тоо | Зорчигч | Том хүн | Орлого | АТҮТ-д | Нийт орлого |
| Хүүхэд |
| 1. | 1-р улиралд | 1623 | 49’875 | 48’037 | 415’978’572 | 30’771’528 | 446’750’100 |
| 1’838 |
| 2. | 2-р улиралд | 1’800 | 45’467 | 43’734 | 388’956’248 | 27’910’152 | 416’866’400 |
| 1’733 |
| 3. | 3-р улиралд | 1’898 | 49’917 | 47’864 | 431’836’284 | 31’199’916 | 463’036’200 |
| 2’053 |
| 1’534 |
| **Нийт** |  | **6’321** | **195’616** | **188’458** | **1’676’942’776** | **121’400’524** | **1’798’343’600** |
| **7’158** |

2019 онд явуулсан зорчигч тээвэрлэлтийн үйл ажиллагааг тоон үзүүлэлтээр үзүүлбэл

|  |  |  |  |  |  |  |  |
| --- | --- | --- | --- | --- | --- | --- | --- |
| № | Автовокзал | Рейсийн тоо | Зорчигч | Том хүн | Орлого | АТҮТ-д | Нийт орлого |
| Хүүхэд |
| 1. | 1-р улиралд | 1’372 | 42’860 | 41’034 | 436’864’608 | 32’832’292 | 469’696’900 |
| 1’826 |
| 2. | 2-р улиралд | 1’369 | 35’936 | 34’362 | 397’511’424 | 28’395’776 | 425’907’200 |
| 1’601 |
| 3. | 3-р улиралд | 1’314 | 33’990 | 32’468 | 367’530’544 | 27’112’656 | 394’643’200 |
| 1’522 |
| 4. | 4-р улиралд | 1’292 | 27’962 | 27’199 | 281’080’948 | 20’070’952 | 301’151’900 |
| 763 |
| **Нийт** |  | **5’347** | **140’775** | **135’063** | **1’482’990’524** | **108’411’676** | **1’591’402’200** |
| **5’712** |

|  |  |
| --- | --- |
| Д / д | ХАРЬЦУУЛАЛТ ( Үзүүлэлт ) |
| Он | Нийт орлого | АТҮТ -д | Компанид | Рейс  | Зорчигч |  |
| 1. | 2018 он | **1’798’343’600** | **121’400’524** | **1’676’942’776** | **6’321** | **195’616** |  |
| 2. | 2019 он | **1’591’402’200** | **108’411’676** | **1’482’990’524** | **5’347** | **140’775** |  |
|  |  | **206’941’400 ₮** | **15’988’848 ₮** | **139’952’252 ₮** | **974** | **54’811** |  |

Дээрхи харьцуулсан тоон хүснэгтээс харахад зорчигч урсгал өмнөх жилээс 54’811 нэгжээр буурсан нь замын нөхцөл байдал , хууль бус хулгайн тээвэрлэлттэй шууд утгаараа холбоотой бөгөөд мөн хэмжээгээр компанийн санхүүгийн үзүүлэлтэнд нөлөөлж байгааг дурдахгүй өнгөрч боломгүй . Өнгөрсөн 2019 оны 04-р сараас эхэлсэн Баянзүрхийн гүүрнээс Налайх Чойрын уулзвар хүртэлх 20,9 км зам шинэчлэлийн ажил , 06-р сараас эхэлсэн Дархан Уул аймгийн чиглэлийн 204,9 км замын бүрэн шинэчлэлийн ажлууд нь зорчигч урсгалд нөлөөлсөнөөр , компанийн санхүүгийн тогтвортой үйл ажиллагаанд сөрөг нөлөө үзүүлж зээлийн эргэн төлөлтөнд нөлөөллөө. Зам засварын ажил 11-р сарын 01- гэхэд орно гэсэн боловч өдийг хүртэл ороогүй байгаа нь замын нөхцөл байдлаас шалтгаалсан техникийн бүрэн бүтэн байдал алдагдаж , тэрэг техникийн урсгал засвар , хөрөнгө мөнгө ихээр зарлагдаж байгааг энд дурдах нь зүйтэй.

2018 оноос үүссэн байсан “ Гор Газ “ ХХК-ны 5’000’000 ₮ -ийн өрийг бүрэн барагдуулж , “ МТ – Сонгинохайрхан “ ХХК-д 2018 оны 12-р сарын 31-ны байдлаар тооцоо нийлэхэд төлөх ёстой **35’544’577 ₮** -ийн өрнөөс 20’044’577 ₮ -ийн өрийг барагдуулж 2019 оны жилийн эцсийн байдлаар 13’500’000 ₮ үлдэгдэлтэй гарсан бөгөөд 2 , 3-р сард 3’500’000 ₮ -ийг төлж барагдуулснаар одоогийн байдлаар 10’000’000 ₮ -ийн үлдэгдэлтэй байна.

Өнгөрсөн 2019 онд зам засвар шинэтгэлийн ажил явагдсанаар замын нөхцөл байдал муудсантай холбоотойгоор тээврийн хэрэгсэл нэг бүрийн урсгал засвар өндөрсөж , компанийн өмчлөлийн тээврийн хэрэгслүүдэд 2019 онд гэхэд л 25’0 сая төгрөгийг гаргасны дийлэнхи хувь нь дугуй болон явах эд ангийн холбоотой тулк , амартизатор гэх мэт сэлбэгэнд зарцуулагдсан байна.

Нөгөөтөйгүүр зам засварын ажил эхлэхтэй холбоотойгоор түр зам гарган явуулж эхэлснээр компанийн эзэмшлийн тээврийн хэрэгсэлтэй жолооч нар шалтаг шалтгаан тоочин , урт богино хугацаагаар чөлөө авах , нэмэлт тэргээр гарахгүй байх зэрэг асуудал гарч , шугам зам таслахгүй байхын тулд компанийн өмчлөлийн тээврийн хэрэгслийг 7 , 8-р сард түлхүү явуулснаар тухайн тээврийн хэрэгсэл шугам замд орлого олж байгаа хэдий харагдавч урсгал зардалд гарч буй хөрөнгө зарлага нь давсан үзүүлэлтэй байгаа юм.

Мөн үүн дээр компанийн өмчлөлийн тээврийн хэрэгслийг эзмшиж буй жолооч нарын өмчдөө хандаж байгаа хандлага, өөриймсөг биш хүний сэтгэлээр хандаж байгаа нь нөлөөлснийг дурдах нь зүйтэй.

Мөн компанийн дотоодын хяналт шалгалт муу , ажил үүрэгтээ эзний ёсоор хандах хандлага дутагдаж байгаа асуудал гарч байгаагийн нэг тод жишээ бол 2019 оны 12-р сарын 07-ны өдрийн Улаанбаатар Дархан Уул чиглэлийн шугам замд явсан 83 – 67 УБҮ улсын дугаартай такси үйлчилгээний жолооч Мижидийн Мөнхжаргал Дархан Уул аймгаас 4 зорчигчтой гарч яваад 52 – ийн давааны уруудах явцдаа зам тээврийн осол гаргаж , компанийн тээвэрлэлтийн үйл ажиллагааг нэг сарын хугацаатай тасалдуулсаныг энд цохон тэмдэглэх нь зүйтэй болов уу гэж бодож байна. 2020 оны 01-р сарын 11-ны өдрөөс эхлэнтом оврын тээврийн хэрэгслийн тээвэрлэлтийн үйл ажиллагаа явагдаж эхэлсэн авч одоог хүртэл Дархан уул чиглэлийн шугам замын такси үйлчилгээний урсгал нээгдээгүй байгааг та бид мэдэж байгаа. Бие биендээ найдсан , тээвэрлэлтийн үйл ажиллагааг урсгалаар нь явуулдагын нэг тод жишээ энэ зам тээврийн осол болсон. 2019 оны 12-р сарын 07- нд гарсан энэхүү зам тээврийн ослоос шалтгаалан 11- ээс эхлэн гэрээний үүргээ зохих ёсоор биелүүлээгүй , хяналт шалгалт муугаас шалтгаалсан зам тээврийн осол болсоны учраас гэсэн шалтгааны улмаас “ АТҮТ “ ТӨҮГ компанитай байгуулсан гэрээг хууль хяналтын байгууллагаар шийдэгдэх хүртэл тодорхойгүй хугацаагаар хэмээн түдгэлзүүлэн “ Хараацайн жигүүр “ ХХК-тай түр гэрээ байгуулан явуулж эхэлсэн нь , компанийн дотооддоо хийх хяналт шалгалт , ажлын хариуцлага муугаас шалтгаалсан зам тээврийн осол гаргасан тохиолдолд шууд гэрээ цуцлан , бид бүгд ажилгүйдлийн эгнээнд шилжихэд тун ойрхон байгааг илтгэж байна.

Эндээс дүгнэлт хийж , хариуцсан ажилдаа эзний ёсоор хандаж , нийгмийн хариуцлагаа ухамсарлан , шат шатандаа дор бүрнээ бие биендээ зарчимч шаардлага тавьж , ажилдаа хандах хандлагаа өөрчлөх цаг болсон гэж үзэж байна.

Зам тээврийн яам болон АТҮТ-өөс явуулж байгаа бодлогын хүрээнд хот хоорондын зорчигч тээврийн үйлчлгээнд явж байгаа тээврийн хэрэгслийг жилд 4 удаа оношлогоонд оруулах асуудлыг дэмжин тухай бүрт нь бүх тээврийн хэрэгслүүдийг бүрэн цаг алдалгүй хамруулсан бөгөөд тээврийн хэрэгслийн жолооч нарыг жолоочийн хариуцлагын даатгалд бүрэн хамруулсан.

Зорчигч жолооч нарын ая тухтай байдал, аюулгүйн тээвэрлэлтийн үүднээс Дархан Уул аймгийн чиглэлийн шугам замд дундын цэг болох “ Бамбарууш “ цайны газартай хамтран ажиллах гэрээг 2019 оны 08 -р сарын 30-аас эхлэн шинэчлэн байгуулж ажиллаж ирлээ.

 3-р улиралд Баянгол дүүргийн “ Онцгой байдлын хэлтэс “ –тэй хамтран галын аюулаас урьдчилан сэргийлэх болон тээвэрлэлтийн явцад гал гарсан тохиолдолд яаралтай авах арга хэмжээ, хэрэгжүүлэх арга зам сэдэвт сургалт өдөрлөгийн зохион байгуулсаны зэрэгцээгээр компанийн эзэмшлийн нийт тээврийн хэрэгслүүдийг хяналтын камер хар хайрцагаар бүрэн хангаж, тээвэрлэгч жолооч нарын аюулгүй тээвэрлэлтэнд анхаарч ажиллалаа.

 Мөн АТХУБайцаагч Алтансүх, Батбаяр болон нийт тээвэрлэгч жолооч нартай хамтарсан хурлыг 3, 9-р сард зохион байгуулан хөдөлмөр хамгаалал, хөдөлмөрийн дотоод журмын биелэлтийн талаар болон илэрсэн зөрчил, дутагдлыг арилгах, зам тээврийн осол, хэрэг зөрчлөөс урьдчилан сэргийлэх талаар ярилцлага хийж, Зөрчлийн тухай хууль, Автотээврийн тухай хууль түүнд нийцүүлэн гаргасан дүрэм журам, Хөдөлгөөний аюулгүй байдлын тухай хууль, Гамшиг ослын үед авах арга хэмжээ ,Замын хөдөлгөөний дүрэм, үйлчилгээний стандарт шаардлага, аж ахуйн нэгжийн техник ашиглалтын дүрмийг танилцуулж, хөдөлмөр хамгаалал, аюулгүй ажиллагааны талаар БГД-ийн ЗЦТ-ийн байцаагч Б.Сүхбат, нийслэлийн прокурорын газрын хяналтын прокурор Уртнасан нарыг урьж ирүүлэн сургалт явуулсан.

 Тээвэрлэгч жолооч нарын ажлын хариуцлага, сахилга дэг журмыг өндөржүүлэх үүднээс нийт албан хаагч, жолооч нарын хурлыг сар тутам зохион байгуулж ирлээ.

 “ Сонгинохайрхан” болон “ Баянзүрх “ автовокзалын удирдлага, Автотээврийн улсын байцаагч, деспитчер болон орн нутгийн ТАЗГ, дайран өнгөрөх товчоо, постуудтай хамтран ажиллаж, хууль бус хулгайн тээвэрлэлттэй тэмцсэн нь үр дүнгээ өгч байна. Улирлын гэрээг байнга хангалттай үнэлгээтэйгээр 90-ээс дээш хувьтайгаар дүгнүүлж ирлээ. Зам тээврийн яам болон АТҮТ-өөс зохион байгуулж байгаа сургалт, семинарт байгууллагын төлөөлөл, жолооч , тээвэр зохицуулагч, механик инженерүүдийг тогтмол хамруулж байна.Орон нутгийн Автовокзал болон Дархан Уул аймгийн Тээврийн газар, Багануур дүүргийн Тээвэр зохицуулалтын албатай ажлын уялдаа холбоотой ажиллаж, ажил үйлчилгээний талаар тогтмол мэдээлэл авч байна.

 Гэрээний үүргээ зохих ёсоор биелүүлээгүй, удаа дараалан зөрчиж, ёс зүйн алдаа дутагдал гаргасан 07 – 47 УНК , 09 – 98 УБЛ , 84 – 03 УБН , 03 – 02 УНЕ , 06 – 68 УБЛ , 44 – 46 УБН , 74 – 12 УБТ , 77 – 42 УБТ , 75 – 75 УБМ , 77 – 78 УБҮ улсын дугаар бүхий том оврын 9 тээврийн хэрэгслийн жолооч нартай хариуцлага тооцон, компанитай байгуулсан хөдөлмөрийн гэрээг цуцаллаа.

 Багануур чиглэлийн шугам замд такси үйлчилгээ эрхэлдэг дээрхи зөрчлийг гаргасан 49 – 19 УНА , 60 – 63 УБВ улсын дугаар бүхий тээврийн хэрэгслийн жолооч Л.Хишигжаргал , С.Наранбаяр нартай хариуцлага тооцон хөдөлмөрийн гэрээ цуцаллаа.

 Дархан Уул аймгийн чиглэлд ажил үйлчилгээ эрхэлж байсан дээрхи зөрчил гарган гэрээний үүргээ зохих ёсоор биелүүлээгүй 04 - 47 УНВ , 70 - 44 УБМ улсын дугаар бүхий тээврийн хэрэгсэл эзэмшигч хоёр жолоочийн гэрээг цуцалж хариуцлага тооцон хөдөлмөрийн гэрээ цуцлагдсан дээрхи 6 тээврийн хэрэгслийн байршил тогтоогч төхөөрөмж GPS-ийг тооцоо дуусгаж салгуулсан болно.

 Авто Тээврийн Үндэсний Төвийн 8-р сарын 21-ны өдрийн № 2/1634 тоот тушаалын дагуу “ Өвөлжилтийн бэлтгэл ажлыг хангах” арга хэмжээг авч хийж хэрэгжүүлэх ажлын тайлан төлөвлөгөөг гарган, заасан хугацааны дагуу тус газар хүргүүлсэн бөгөөд, 9-р сарын 22-ний өдөр компанийн өвөлжилтийн бэлтгэлийг шалгуулж, холбогдох дээд байгууллагаас “ Хангалттай “ үнэлэлтийг авсан болно.

 Жолооч нарын ажлын хариуцлагыг өндөржүүлэх үүднээс сард 2-3 удаа хурал зарлан,хурд болон хуваарийн зөрчил гаргахгүй байх , тээврийн хэрэгслийн бүрэн бүтэн байдлыг рейс тутамд хангаж ажиллах, хөдөлмөр хамгааллын санамжийг өгч байна. Өглөө бүр хуваарьт гарч буй тээврийн хэрэгслийн иж бүрдлийг шалган, шугаманд гарч байгаа жолооч нарт хөдөлмөр аюулгүйн зааварчилгааг өгч тэмдэглэл хөтлөн ажилд гаргаж хэвшүүллээ Дамжин өнгөрөх товчоо , постуудад байнга бүртгүүлж , тийзгүй зорчигч тээвэрлэхгүй байхыг үүрэгжүүлэн ажиллаж байгаа болно .

Авто Тээврийн Үндэсний Төвөөс явуулж байгаа бодлогын хүрээнд хот хоорондын зорчигч тээврийн үйлчилгээнд явж байгаа тээврийн хэрэгсэлийг жилд 4 удаа оношлогоонд оруулах асуудлыг дэмжин, эхний гурван улирлын төлөвлөгөөт оношлогоонд компанийн бүх тээврийн хэргэслийг графикийн дагуу оношлогоонд 100 хувь хамрууллаа. Тээвэр зохицуулагч нарын үйл ажиллагаанд байнга хяналт тавьж, замын хуудас олголт, хураалтыг тогтмол номер дугаараар тулган тэмдэглэл хөтөлж байна.

|  |  |  |
| --- | --- | --- |
|  | АТҮТ-тэй байгуулсан тээвэрлэлтийн гэрээний хэрэгжилтийн байдал | 2019 оны 1- р улиралд 90,6 хувь 2 – р улиралд 93,5 хувь 3 – р улиралд 91,7 хувь 4 – р улиралд 92,5 хувь  |
| 2019 оны жилийн эцсийн байдлаар гэрэний биелэлт  | 92 хувьтайгаар хангалттай дүнтэйгээр  |

 Тээврийн хэрэгсэл нэг бүр дээр хувийн хэрэг гарган, урсгал болон цаг үеийн засвар үйлчилгээг хуваарийн дагуу оруулж бичилт хийн, хөтөлж байна.

 Орон нутгийн авто вокзал болох Дархан-Уул аймгийн Тээврийн газар, Багануур дүүргийн тээвэр зохицуулалтын албатай, харилцан уялдаа холбоотой ажиллаж, ажил үйлчилгээний талаар харилцан мэдээлэл солилцож нягт холбоотой хамтран ажиллаж байна.

Авто Тээврийн Үндэсний Төвийн Хөдөлгөөн Зохицуулах албатай хамтран нэгдсэн журмаар зорчигч тээврийн үйлчилгээнд явж буй том оврын 15 , такси үйлчилгээний 36 нийт 51 тэргэндээ байршил тодорхойлох төхөөрөмжийг суурилуулж хөдөлгөөний чиг шугам , аюулгүй байдал ,хурдыг хянах боломжтой болсоны сацуу хурд хэтрүүлсэн тохиолдолд шугам замд хуваарийн дагуу явж буй жолооч нартай холбогдон анхааруулга өгч арга хэмжээ авч хэвшлээ.

 Хот хоорондын зорчигч тээвэрлэлтийн аюулгүй байдлыг хангах,иргэдийн ая тухтай нөхцлийг бүрдүүлэх зорилтын хүрээнд жолооч нарын ажлын хариуцлага,сахилга батыг дээшлүүлэх зорилгоор сар бүр нийт ажиллагсадын хурлыг зохион байгуулж , хурдны асуудлыг тогтмол ярилцаж хэлэлцдэг асуудлыг хэвшил болгосны сацуу шаардлагатай үед нийт жолооч нарын шуурхай хурлыг цаг тухайд нь зарлан хуралдуулж ирлээ.

 4-р улиралын захирлын нэрэмжит үзлэг шалгалтыг 2019 оны 09-р сарын 06-ны Нийслэлийн прокурорын газрын хамт олонтой хамтран 2017 оны 07-р сарын 01-ний өдрөөс улс орон даяар хэрэгжиж эхлэж байгаа “Зөрчлийн тухай хууль “ –аар зохион байгуулж энэхүү сургалтандаа ЗТХЯ , “ АТҮТ “ ТӨҮГ-ийн холбогдох албаны хүмүүс болон хот хооронд зорчигч үйлчилгээ эрхэлдэг бусад компаний удирдлагууд ,тээвэрлэгч жолооч нараа оролцуулсан нь үр дүнтэй ажил боллоо.

Техникийн түргэн тусламж үзүүлэх гэрээг байгуулан тусламж үзүүлэх цэгт нөөц тээврийн хэрэгслийг шуурхай гаргахаар төлөвлөсөн бөгөөд 2019 оны хугацаанд 3 удаа техникийн саатал гарахад нөөц тээврийн хэрэгслийг цаг алдалгүй гаргаж, 3 удаа цаг агаарын нөхцөл байдлаас шалтгаалсан саатал гарахад техникийн түргэн тусламжийн тэргийг ямарваа нэгэн чирэгдэлгүйгээр хүргэсэн болно. 2019 оны 12-р сард насжилтаар хасагдах тээврийн хэрэгслийн жолооч нарын нэг бүрчлэн хүлээн авч уулзан компаниас цаашид баримтлах бодлого ойрын хугацааны зорилтыг ухуулан таниулж , санаа бодлыг нь сонсож харилцан ярилцсанаар компани болон жолооч нарын хооронд цаашид гарч болзошгүй үл ойлголцолыг байхгүй болгосон болно.

 “ ТЭЭВЭР АЧЛАЛ “ ХК нь цаашдаа иргэдэд үзүүлэх үйлчилгээг соёлч боловсон,түргэн шуурхай,найдвартай , хүртээмжтэй , чанартай хүргэх үүднээс байгууллагын дотоод зохион байгуулалт,жолооч нэг бүрийн хариуцлагыг сайжруулан , хөдөлмөр хамгаалал , аюулгүй ажиллагааг бүрэн дүүрэн хангаж ажиллахыг зорилтоо болгож байна.

 Аялал жуулчлалын хамрагдах хүрээг тэлж Улаан – Үдэ, Итгэлт хамба, Манжуурын аялалыг тогтмолжуулахаас гадна дотоодын аялал жуулчлалыг хөгжүүлэх тал дээр анхааран ажиллаж, орлогыг нэмэгдүүлэх зорилго тавин ажиллана.

 “Тээвэр Ачлал” ХК нь цаашдаа иргэдэд үзүүлэх үйлчилгээг соёлч боловсон, түргэн шуурхай, найдвартай, хүртээмжтэй, чанартай хүргэх үүднээс байгууллагын дотоод зохион байгуулалт, ажлын хариуцлагыг сайжруулан хөдөлмөр хамгаалал , аюулгүй ажиллагааг бүрэн дүүрэн ханган ажиллахыг зорьж байна. Та бид бүгд урьд өмнө ярилцаж хэлэлцсэний үр дүнд компанийн эрхэм зорилгыг тодорхойлсон билээ. ***“Зорчигчдын аюулгүй болон ая тухтай байдлыг бүрэн хангаж, Улсын болон Олон улсын стандартад нийцсэн тээвэрлэлтийг эрхэлж хот болон улсдаа тэргүүлэх чиглэлийн компани болох зорилтыг тавьсан.”***  Чухамхүү энэ зорилгодоо хүрэхийн тулд урагшаа харан хувь хүний илүү ухамсарт үйлдлээр, хичээл зүтгэлээр нэгэн баг хамт олны хүчээр хичээн зүтгэх хэрэгтэй байгааг тэмдэглэн хэлэхийг хүсч байна. Манай баг хамт олон ч үүнд бэлэн байгаа гэдэгт бүрэн итгэлтэй байна.

 Үйл ажиллагааны тайлан сонссон та бүхэндээ баярлалаа.

 Та бүхнийг хүндэтгэсэн :

ГҮЙЦЭТГЭХ ЗАХИРАЛ / Н.БАТНОРГАЙ /